Μπάρες με λευκό μπισκότο, καραμέλα και σοκολάτα βήμα-βήμα
Σας δείχνουμε βήμα βήμα πως να φτιάξετε λαχταριστές μπάρες γεμιστές με καραμέλα, λίγο αλάτι και επικάλυψη σοκολάτα γάλακτος.
2 ⅔ φλιτζ. αλεύρι για όλες τις χρήσεις, 1/2 κουτ. γλυκού αλάτι, 1/2 φλιτζ. ζάχαρη μαύρη, υγρή (αυτή που μοιάζει με μελάσα), 1 φλιτζ. βούτυρο, αρκετή ώρα εκτός ψυγείου ώστε να έχει μαλακώσει πολύ, 300 γρ. καραμέλες γάλακτος (οι κλασικές στο χρυσόχαρτο, με την αγελαδίτσα επάνω), 2 - 3 κουτ. σούπας κρέμα γάλακτος γύρω στα 35% λιπαρά, 250 γρ. κουβερτούρα γάλακτος, σπασμένη σε μικρά κομμάτια
Για να φτιάξουμε μπάρες με λευκό μπισκότο, καραμέλα κα σοκολάτα, αρχικά βάζουμε, σε ένα μπολ, το αλεύρι με το αλάτι και ρίχνουμε τη ζάχαρη.Στη συνέχεια, προσθέτουμε το βούτυρο.Ζυμώνουμε τα υλικά με το χέρι για περίπου 2 λεπτά. Το μπισκότο γίνεται «ψιχουλιαστό» και σκληρό. Το αδειάζουμε σε ένα τετράγωνο ταψί 25x25 εκ., στρωμένο με λαδόκολλα.Απλώνουμε και πατικώνουμε το μείγμα με τα χέρια, ώστε να έχουμε μια ενιαία βάση.Βάζουμε το μπισκότο στον φούρνο (δεν χρειάζεται να τον προθερμάνουμε) και το ψήνουμε στον αέρα για 25 με 30 λεπτά. Δεν αλλάζει ιδιαίτερα χρώμα, απλώς σκληραίνει. Το βγάζουμε από τον φούρνο και το αφήνουμε να κρυώσει εντελώς για τουλάχιστον 3 ώρες.Ξετυλίγουμε τις καραμέλες και τις ρίχνουμε σε ένα  κατσαρολάκι.Προσθέτουμε την κρέμα γάλακτος.Βράζουμε σε μέτρια φωτιά για 15 λεπτά από την αρχή, ανακατεύοντας τακτικά για να μην κολλήσει το μείγμα. Για μεγαλύτερη ασφάλεια τις λιώνουμε σε μπεν μαρί.Αποσύρουμε από τη φωτιά και ρίχνουμε τη γέμιση πάνω από την κρύα, μπισκοτένια βάση.Την απλώνουμε αμέσως, διότι αν μείνει, θα πήξει.Αφήνουμε το γλυκό να κρυώσει εντελώς εκτός ψυγείου, για τουλάχιστον 6 ώρες.Λιώνουμε την κουβερτούρα σε μπεν μαρί. Την αφήνουμε μερικά λεπτά να κρυώσει και καλύπτουμε την επιφάνεια του γλυκού.Αφήνουμε να σταθεροποιηθεί η σοκολατένια επικάλυψη, για τουλάχιστον 3 ώρες, προτού το ξεφορμάρουμε και το κόψουμε σε μπάρες περίπου 4x9 εκ., τις οποίες διατηρούμε στο ψυγείο.
Ζάχαρη,Κρέμα Γάλακτος,Σοκολάτα